கேள்வி: ஓம்காரா (திரைப்படம்) பற்றி தகவல் சொல்.
பதில்: ''ஓம்காரா'', (ஹிந்தி: ओमकारा), ஒரு ஹிந்தி மொழித் திரைப்படம். ஒத்தெல்லோ என்ற செம்மையான நாடகத்தின் இன்றைய திரையாக்கம். விஷால் பரத்வாஜ் இயக்கி சயீஃப் அலி கான், கொங்கனா சென் ஷர்மா, அஜய் தேவ்கன், கரீனா கபூர், விவேக் ஒபராய், பிபாஷா பாசு, நசீருதீன் ஷா போன்ற நடிகர்கள் நடித்துள்ளனர். விஷால் பரத்வாஜ் இந்த படத்திற்கு இசை அமைத்துள்ளார். குல்ஸார் பாடல்களை இயற்றியுள்ளார். வில்லியம் ஷேக்ஸ்பியர் இயற்றிய ஒத்தெல்லோ என்ற நாடகத்தினை அடிப்படையாகக் கொண்டு இத்திரைப்படத்தினை உருவாக்கியுள்ளார் விஷால் பரத்வாஜ்.
கேள்வி: ஓம்காரா (திரைப்படம்) - கதைச்சுருக்கம் பற்றி தகவல் சொல்.
பதில்: ஓமி என்று அழைக்கப்படும் ஓம்காரா, ஒரு அரசியல் கட்சியின் முதன்மைத் தலைவனாக அல்லது தளபதியாக உள்ளான். ஓமிக்கு, 'லங்க்டா' தியாகி மற்றும் கேசு என்று இரு உப-தளபதிகள் (பேச்சு வழக்கில்: அல்லக்கைகள்) நம்பிக்கைக்கு பாத்திரமானவர்களாக உள்ளனர். ஓமி, தனக்கு அடுத்த தளபதியாக கேசுவினை நியமிக்கின்றான். லங்க்டாவின் அரசியல் கனவுக்கு இது மிகப்பெரிய இடியாக விழ, ஓமியின் மனைவியான டாலி மிஷ்ரா மீது, தவறான பழி சுமத்தும் சதியில் ஈடுபடுகின்றான். டாலிக்கும் கேசுவிற்கும் தொடர்பு உள்ளதாக, தவறாக பிம்பித்தினை, ஓமியின் மனதில் மெள்ள மெள்ள, ஆனால் உறுதியாக நிறுவ முயற்சிகள் மேற்கொள்கின்றான். இதை உணராத ஓமி, அவனுடைய அழகான அகஉலகத்தினை பாழ்படுத்திக்கொள்கின்றான். உண்மையினை இறுதியில் உணரும் போது, தன்னுடைய செயல்களினால், சொல்லொன்னா துன்பத்திற்கு ஆளாகின்றான்.
கேள்வி: ஓம்காரா (திரைப்படம்) - திரையாக்கப்பட்ட இடம் பற்றி நீங்கள் என்ன அறிந்துள்ளீர்கள்?
பதில்: ''ஓம்காரா'', நான்கு மாத காலங்களில் எடுக்கப்பட்ட திரைப்படம். லோனாவ்லா, லக்னோ பல்கலைக்கழகம், அலஹாபாத், போத் கயா, மஹாபலேஷ்வர், வய் மற்றும் மும்பை ஆகிய இடங்களில் திரையாக்கப்பட்டது. மஹாராஷ்ட்ராவில் திரையாக்கப்பட்டாலும், உத்தர பிரதேச புலத்தினையும் சூழலையும் மறு உருவாக்கம் செய்வதில் மிக கவனம் கொண்டு செய்யப்பட்டது.
கேள்வி: ஓம்காரா (திரைப்படம்) - நடிகர்கள் என்பது என்ன?
பதில்: {|class="wikitable" |- !நடிகர் !திரையில் கதைமாந்தரின் பெயர் !நாடகத்தில் கதைமாந்தரின் பெயர் |- | அஜய் தேவ்கன் | ஓம்காரா 'ஓமி' ஷுக்லா | ஒத்தெல்லோ |- | சயீஃப் அலி கான் | ஈஷ்வர் 'லங்க்டா' தியாகி | இயாகோ |- | விவேக் ஓபராய் | கேசவ் 'கேசு' ஃபிரங்கி | கேஸியொ |- | கரீனா கபூர் | டோலி மிஷ்ரா | டெஸ்டிமோனா |- | கொங்கனா சென் ஷர்மா | இந்து | எமிலியா |- | பிபாஷா பாசு | பில்லோ சமன்பஹார் | பியங்கா |- | நசீருதீன் ஷா | பாய்ஸாப் | வெனிஸ் தலைமகன் |}
கேள்வி: ஓம்காரா (திரைப்படம்) - இசை பற்றி நீங்கள் என்ன அறிந்துள்ளீர்கள்?
பதில்: இத்திரைப்படத்தில் உள்ள எட்டு பாடல்களுக்கும், இசையமைத்தவர் விஷால் பரத்வாஜ்: * ''ஓம்காரா'' - சுக்விந்தர் சிங் * ''ஓ சாத்தி ரே'' - ஷ்ரேயா கோஷால் & விஷால் பரத்வாஜ் * ''பீடி'' - சுனிதி சௌஹான், சுக்விந்தர் சிங், நச்சிகேத்தா சக்ரபொர்த்தி & க்ளிண்ட்டன் செரெஜோ * ''ஜக் ஜா'' - சுரேஷ் வட்கர் * ''நமக்'' - ரேகா பரத்வாஜ் & ராக்கேஷ் பண்டிட் * ''நேனா'' - ராஹத் நுஸ்ரத் ஃபத்தேஹ் அலி கான் * ''லாக்கட்'' - ரேகா பரத்வாஜ் * ''தி ட்ரேஜடி ஆஃப் ஓம்காரா'' - இசைக்கருவிகள்
கேள்வி: ஓம்காரா (திரைப்படம்) - சுவையான துணுக்குச் செய்திகள் என்பது என்ன?
பதில்: * ஷேக்ஸ்பியர் எழுதிய மேக்பத் என்ற நாடகத்தினை அடிப்படையாகக் கொண்டு, விஷால் பரத்வாஜ் எடுத்த திரைப்படம் மக்பூல். அதையடுத்து ரஸ்கின் பாண்ட் எழுதிய "தி ப்ளூ அம்ப்ரெல்லா" என்ற குறுநாவலை அடிப்படையாகக் கொண்டு வந்த திரையாக்கம் "சத்ரி ச்சோர்" என்ற திரைப்படம். இவ்விரு மறுஆக்கங்கள் வரிசையில் மூன்றாவது தான், ஓத்தெல்லோவினை அடிப்படையாகக் கொண்ட ஓம்காரா. * திரைப்படத்தில் உள்ள அனைத்து முதன்மை கதைமாந்தர்களின் முதல் எழுத்தும், ஒத்தெல்லோ நாடகத்தின் கதைமாந்தர்களின் முதல் எழுத்தும் (ஒலி வடிவில்) ஒன்று. * இத்திரைப்படத்திற்கு, தலைப்பு தேர்ந்தெடுப்பதற்காக ஒரு வாக்கெடுப்பு நடத்தப்பட்டத்து. "ஓம்காரா", "இஸக்", அல்லது "ஓ ஸாத்தி ரே" என்று மூன்று தலைப்புகள் கொடுக்கப்பட்டன். (மூன்று தலைப்புகளுமே திரைப்படத்தில் உள்ள பாடல்களின் முதல் வரிகள்).